Vytenis Rožukas

Vytenis Rožukas (g. 1951 m. spalio 8 d. Kaune) – Lietuvos prozininkas, vertėjas.

 Kūryba 
Nepriklausomybės laikotarpio debiutantas, savo kūryboje naudojantis travialiojo sensacinio romano principus. Sensacingos temos, staigūs siužeto posūkiai, patetiškos filosofinės digresijos – tai pagrindiniai Rožuko romanų varikliai; daugumoje jų neapsieinama ir be tiesmukos erotikos. Ekscentriškas žanrų mišinys ir manieringa kalba šiuos kūrinius artina prie mėgėjiškų rašinių, o neginčijama erudicija ir dėmesingumas aktualijoms – prie pažintinės, publicistinės literatūros.

 Bibliografija 
 Naujamadiški vergai (apie Romą Kalantą). – 1973 (neišleista).
 Bitlų eros hieroglifas: (Genijaus sindromas): romanas. – V.: Vaga, 1990.
 Gyvenimo prasmės dizainas: romanas. – V.: Vyturys, 1990.
 XX a. topas. – V.: Liktarna, 1991.
 Karas ir taika: (Lit. Ir meno klinikos). – K.: Europa, 1994.
 Yoko meilė Džonui: laimingiausių akimirkų kaukės: romanas. – V.: Knygnešys, 1996.
 Mosada: (gražuolis Pinchas): romanas. – V.: Asveja, 1996.
 Sabonio sapnas: laimingiausių akimirkų kaukės: 4 romanai ir 60 apsakymų. – K.: XXI amžius, 1998.
 Aš myliu Jus, aš myliu Jus, aš myliu Jus: (nusikaltėliai ir literatūros aukso fondas): apysaka. – V.: Pradai, 1998.
 Taikdario dienoraštis: romanas. – V.: Strofa, 2002.

Kategorija:Lietuvos rašytojai
Kategorija:Lietuvos vertėjai